पति सिद्धार्थ मल्होत्रा के साथ वेकेशन के लिए हुईं रवाना, फैंस ने बताया फेवरेट कपल
कियारा आडवाणी और सिद्धार्थ मल्होत्रा वेकेशन के लिए रवाना हुए हैं। हाल ही में ​​दोनों को मुंबई एयरपोर्ट पर स्पॉट किया गया, जिसका एक वीडियो सामने आया है। एयरपोर्ट पर दोनों को कैजुअल लुक में देखा गया। इस दौरान कियारा नो मेकअप लुक में नजरLeft for vacation with husband Siddharth Malhotra, fans told natural beauty
कियारा आडवाणी और सिद्धार्थ मल्होत्रा वेकेशन के लिए रवाना हुए हैं। हाल ही में ​​दोनों को मुंबई एयरपोर्ट पर स्पॉट किया गया, जिसका एक वीडियो सामने आया है। एयरपोर्ट पर दोनों को कैजुअल लुक में देखा गया। इस दौरान कियारा नो मेकअप लुक में नजर आईं जिसे देख फैंस उनकी खूबसूरती की प्रशंसा कर रहे हैं।
सिद्धार्थ- कियारा का लुक 
कियारा ने व्हाइट टैंक टॉप के साथ ब्लू डेनिम जॉगर्स पैंट पहनी हुई है। उन्होंने इसके साथ पिंक हैंडबैग कैरी किया है। एक्ट्रेस नो मेकअप लुक में दिखाई दीं, जिसमें वह काफी खूबसूरत लग रही हैं। वह सिद्धार्थ ब्लैक टीशर्ट और व्हाइट पैंट में दिखाई दिए। दोनों ने साथ में पैपराजी को पोज भी दिए।
फैंस ने बताया नेचुरल ब्यूटी 
वीडियो पर एक यूजर ने कियारा की तारीफ करते हुए लिखा,' नेचुरल ब्यूटी'। दूसरे यूजर ने लिखा, मैं इनसे प्यार करता हूं, 'बेस्ट जोड़ी'। तीसरे ने लिखा, 'बॉलीवुड के सबसे बेस्ट कपल'। वहीं एक और यूजर ने कमेंट करते हुए लिखा, 'मेरी फेवरेट कियारा मैम'।
इसी साल फरवरी में कपल ने की शादी
कियारा और सिद्धार्थ ने इसी साल 7 फरवरी को शादी की है। इस शादी में दोनों परिवार के करीब 150 मेहमान ही शामिल हुए थे। इसमें कपल के फैमिली मेंबर्स के अलावा करण जौहर, शाहिद कपूर, ईशा अंबानी जैसे मेहमान शामिल हुए थे। 
कियारा और सिद्धार्थ के बीच प्यार की शुरुआत फिल्म शेरशाह के सेट पर हुई थी। इसके बाद से ही दोनों के बीच रिलेशनशिप की खबरें शुरू हो गई थीं। हालांकि, कपल ने अपने रिश्ते पर कभी खुलकर बात नहीं की। आखिरकार 7 फरवरी को कपल शादी के बंधन में बंध गया।
सिद्धार्थ- कियारा का वर्कफ्रंट 
कियारा आडवाणी के वर्कफ्रंट की बात करे तो वह कार्तिक आर्यन के साथ अपनी हाल ही में रिलीज हुई फिल्म सत्यप्रेम की कथा की सफलता का जश्न मना रही हैं। इस रोमांटिक ड्रामा को फैंस खूब पसंद कर रहे हैं। फिल्म ने बॉक्स ऑफिस पर अच्छी कमाई कर ली है।
वहीं सिद्धार्थ आखिरी बार फिल्म मिशन मजनू में रश्मिका मंदाना के साथ नजर आए थे। अब वह जल्द ही योद्धा में दिखाई देंगे, जो 15 दिसंबर को सिनेमघरों में रिलीज होगी। इसके अलावा एक्टर रोहित शेट्टी की सीरीज 'इंडियन पुलिस फोर्स' में नजर आएंगे। ये सीरीज अमेजन प्राइम पर रिलीज होगी।